**ΔΙΑΚΉΡΥΞΗ ΤΕΧΝΙΚΗΣ ΠΕΡΙΓΡΑΦΗΣ**

**ΑΠΕΝΤΟΜΩΣΗ ΚΑΙ ΜΥΟΚΤΟΝΙΑ ΤΩΝ ΚΤΙΡΙΑΚΩΝ ΕΓΚΑΤΑΣΤΑΣΕΩΝ ΤΟΥ ΠΟΛΙΤΙΣΤΙΚΟΥ ΣΥΝΕΔΡΙΑΚΟΥ ΚΕΝΤΡΟΥ ΗΡΑΚΛΕΙΟΥ**

**1. ΜΥΟΚΤΟΝΙΑ**

Κατά την μυοκτονία θα χρησιμοποιηθούν ετοιμόχρηστα  **αντιπηκτικά**σκευάσματα στη μορφή δολωμάτων **κέρινων κύβων** **με τρύπα**, λόγω τηςανθεκτικότητας τους στο υγρό περιβάλλον (φρεάτια, υπόνομοι, ακάλυπτοιχώροι κλπ).

Οι δραστικές αυτές ουσίες να φέρουν έγκριση κυκλοφορίας από το Υπουργείο Αγροτικής Ανάπτυξης και Τροφίμων  για την Ελληνική αγορά, να κυκλοφορούν σε χώρες της Ε.Ε και να συνοδεύονται από τα δελτία ασφαλείας των προϊόντων της παρασκευάστριας εταιρείας στην Ελληνική γλώσσα.

Τα δολώματα θα τοποθετηθούν μέσα σε **δολωματικούς σταθμούς**όπου αφενός τα τρωκτικά  αισθάνονται ασφάλεια για να τραφούν  αφετέρου για να προστατευθούν τα δολώματα από τυχαία επαφή, τις καιρικές συνθήκες και τα ζώα.

 Ο κάθε δολωματικός σταθμός θα είναι δολωμένος με τουλάχιστον 2 κηρώδη τεμάχια των 10gr, με δυνατότητα εύκολης επαναδόλωσης.

Στους χώρους των κτηρίων A, B και Γ και στα παρκινγκ του ΠΣΚΗ υπάρχουν 45 δολωματικοί σταθμοί.

 Για τον αποτελεσματικότερο έλεγχο των τρωκτικών επιβάλλεται να  γίνει συμπληρωματική τοποθέτηση **ογδόντα (80) νέων δολωματικών σταθμών** στα κτήρια Α, Β, Γ, Δ, και Ε οι οποίοι θα τοποθετηθούν στα 4 παρκινγκ, στην εξωτερική περίμετρο του Π.Σ.Κ.Η. και στο εσωτερικών των χώρων των κτιρίων Δ και Ε που βρίσκονται υπό κατασκευή στο επίπεδο του δρόμου όπου βρίσκεται το άνοιγμα προς τον δρόμο, στα υπόγεια των κτηρίων Δ και Ε .

Οι νέοι δολωματικοί σταθμοί θα εγκατασταθούν συμπληρωματικά σε εσωτερικούς και εξωτερικούς χώρους των κτιρίων, εντός είκοσι (20) ημερών από την υπογραφή της σύμβασης. Ο αριθμός ανά κτίριο μπορεί να διαφοροποιηθεί κατά διάρκεια της σύμβασης, ανάλογα με τα ευρήματα και με τη σύμφωνη γνώμη της Υπηρεσίας για την καλύτερη αποτελεσματικότητα του συστήματος. Οι δολωματικοί σταθμοί θα είναι ασφαλείας, δηλαδή θα είναι απαραίτητο ειδικό κλειδί για την πρόσβαση στο εσωτερικό του σταθμού. Τα κλειδιά να παραδοθούν στην επιτροπή παραλαβής.

Οι δολωματικοί σταθμοί θα πρέπει να σημανθούν (αριθμηθούν) και θα αποτυπωθούν σε σχεδιάγραμμα (υπάρχοντες και νέοι) εντός τριάντα (30) ημερών από την υπογραφή της σύμβασης.

Σε κάθε επιθεώρηση και αντικατάσταση των δολωμάτων, θα γίνεται καταγραφή κατά θέση  των δολωμάτων που καταναλώθηκαν. Σε περίπτωση που έχουμε προσβολή σε εσωτερικό χώρο θα χρησιμοποιηθούν ατοξικές μέθοδοι σύλληψης του τρωκτικού

 Ιδιαίτερη προσοχή θα πρέπει να δοθεί ώστε να μην τοποθετούνται ελεύθερα δολώματα παρά μόνο με χρήση ειδικού δολωματικού σταθμού όπως περιγράφεται παραπάνω. Εξαιρούνται χώροι απόλυτα προστατευμένοι (φρεάτια όπου χρειαστεί) στους οποίους τα δολώματα θα είναι  έτσι στερεωμένα  ώστε να μην  μπορούν να μετακινηθούν από τα τρωκτικά. Στο  διάστημα που ορίζεται θα πρέπει να επιθεωρούνται οι θέσεις δόλωσης και να συμπληρώνονται άμεσα οι κύβοι. Για την σωστή λειτουργία του συστήματος ο έλεγχος των δολωματικών σταθμών θα πρέπει να γίνεται κάθε 30 ημέρες

 Ο ανάδοχος υποχρεούται να παραδώσει κάτοψη των χώρων του Πολιτιστικού Συνεδριακού Κέντρου Ηρακλείου, όπου θα αποτυπώνονται αριθμημένες οι θέσεις των σταθμών μυοκτονίας (υπάρχοντες και νέοι). Μετά από κάθε εφαρμογή μυοκτονίας, θα πρέπει να ενημερώνει εγγράφως το Πολιτιστικό Συνεδριακό Κέντρο Ηρακλείου για τις παρατηρούμενες καταναλώσεις ανά δολωματικό σταθμό.

**2. ΑΠΕΝΤΟΜΩΣΗ**

Οι εργασίες απεντόμωσης στοχεύουν να μειώσουν το πληθυσμό των επιβλαβών εντόμων υγειονομικής σημασίας (μύγας, κουνουπιού, κατσαρίδας, μυρμηγκιού, αράχνης και άλλων) στα σημεία που αποτελούν σημαντικές εστίες μόλυνσης, όπου βρίσκονται, προκαλώντας όχληση  και απειλή για τη δημόσια υγεία.

Οι δραστικές ουσίες θα πρέπει να έχουν έγκριση κυκλοφορίας από το Υπουργείο Αγροτικής Ανάπτυξης και Τροφίμων για την Ελληνική αγορά, να κυκλοφορούν σε χώρες της Ε.Ε., να συνοδεύονται από τα δελτία ασφαλείας των προϊόντων της παρασκευάστριας εταιρείας στην Ελληνική γλώσσα και να πρόκειται απολύτως για βιοκτόνα και όχι για φυτοφάρμακα.

Η απεντόμωση θα πραγματοποιηθεί σε τουαλέτες, λεβητοστάσια, αποθήκες, αναψυκτήρια – κυλικεία και όπου αλλού κριθεί απαραίτητο. Θα ανοιχθούν και θα ψεκαστούν όλα τα φρεάτια λυμάτων, τα οποία θα υποδειχθούν από την Τεχνική Υπηρεσία, καθώς και όποιος άλλος κλειστός χώρος μπορεί να αποτελεί εστία εντόμων.

Κατά την απεντόμωση στα κτίρια, θα  γίνει ψεκασμός χαμηλής πίεσης, (γωνίες, σοβατεπί, σημεία με υγρασία, κούφια σημεία, κλιμακοστάσια, τουαλέτες, κρυφά σημεία που μπορεί να φωλιάζουν έντομα κλπ).

Σε φρεάτια και υπονόμους καθώς και σε υπόγεια και λεβητοστάσια θα γίνει ψεκασμός υψηλής πίεσης.

**2.α. ΚΑΤΑΠΟΛΕΜΗΣΗ ΚΟΥΝΟΥΠΙΩΝ**

Οι εργασίες καταπολέμησης των κουνουπιών αφορούν στην προσπάθεια μείωσης του πληθυσμού των κουνουπιών .

Τα κουνούπια (ως διαβιβαστές) αποτελούν ένα σοβαρό παράγοντα κινδύνου για την εξάπλωση ασθενειών, ενώ εξίσου δυσμενείς είναι οι επιπτώσεις στην οικονομία και την ποιότητα ζωής. Σήμερα με δεδομένη την επανεμφάνιση μολυσματικών νοσημάτων (νόσου του Ιού του Δυτικού Νείλου), επιβλήθηκε ο επαναπροσδιορισμός του προβλήματος των κουνουπιών και των έργων καταπολέμησής τους κυρίως από την οπτική του εν δυνάμει κινδύνου της Δημόσιας Υγείας και αφετέρου για την όχληση που προκαλούν.

Η χρήση κάθε εγκεκριμένου σκευάσματος πρέπει να γίνεται ακολουθώντας πιστά την ετικέτα του και το έντυπο με τις οδηγίες ασφαλούς και ορθής χρήσης του, ώστε να διασφαλίζεται η αποτελεσματικότητά του αλλά και η ασφάλεια για το χρήστη, τη δημόσια υγεία και το περιβάλλον.

**2.β. ΕΡΠΟΝΤΑ ΕΝΤΟΜΑ**

Η καταπολέμηση γίνεται με υπολειμματικούς ψεκασμούς σε φρεάτια – σχάρες, υπόγειους και αποθηκευτικούς χώρους, σημεία με υγρασία και σε εισόδους κτιρίων και με δίκτυο μη τοξικών παγίδων σύλληψης εντός των κτιριακών εγκαταστάσεων.

**2.γ. ΨΥΛΛΟΙ**

Για την καταπολέμηση των ψύλλων υπάρχουν δύο στάδια, η πρόληψη και η θεραπεία του προβλήματος.

Για την πρόληψη της εμφανίσεις του προβλήματος λειτουργεί το σύστημα μυοκτονίας για τον έλεγχο των τρωκτικών τα οποία είναι φορείς των ψύλλων.

Στο κομμάτι της θεραπείας θα πρέπει να υπάρχει άμεση ενημέρωση του ανάδοχου για τυχόν κρούσματα έτσι ώστε να εντοπιστεί η εστία του προβλήματος γρήγορα και να γίνει η καταπολέμησή τους πριν επεκταθεί το πρόβλημα.

Η καταπολέμησή τους γίνεται με ψεκασμό με εξειδικευμένα σκευάσματα εγκεκριμένα από το ΥΠΑΑΤ και γίνεται επανέλεγχος σε 10 -12 ημέρες από την πρώτη εφαρμογή για τον εντοπισμό τυχόν υπολλημάτων και την διενέργεια δεύτερου ψεκασμού και ταυτόχρονα θα πρέπει να γίνουν όλες οι απαραίτητες ενέργειες τόσο από τον ανάδοχο όσο και το ΠΣΚΗ για τον περιορισμό της αιτίας του προβλήματος.

Η απεντόμωση θα πρέπει να γίνεται συστηματικά για την καλύτερη αντιμετώπιση των προβλημάτων και συγκεκριμένα κάθε 30 ημέρες.

**ΓΕΝΙΚΑ:**

1.     Οι εφαρμογές θα πραγματοποιούνται με την επίβλεψη του αρμόδιου επιστήμονα του αναδόχου και των αρμόδιων επιτροπών παραλαβής υλικών και βεβαίωσης εκτέλεσης εργασιών στους χώρους του Πολιτιστικού Συνεδριακού Κέντρου Ηρακλείου στο Ηράκλειο.

2.     Ο ανάδοχος υποχρεούται να ανταποκρίνεται εντός 8 ωρών σε κάθε κλήση του Πολιτιστικού Συνεδριακού Κέντρου Ηρακλείου για την επίλυση του όποιου τακτικού ή έκτακτου προβλήματος. Μεταξύ του ανάδοχου και του Π.Σ.Κ.Η. θα πρέπει να οριστεί ο τρόπος επικοινωνίας σε αυτές τις περιπτώσεις (τηλέφωνο, fax, e-mail).

3.     Ο ανάδοχος υποχρεούται να χρησιμοποιεί αποκλειστικά σκευάσματα εγκεκριμένα από το Υπουργείο Αγροτικής Ανάπτυξης και Τροφίμων, άδειες των οποίων θα πρέπει να καταθέτει στο Π.Σ.Κ.Η πριν την εφαρμογή τους.

4.     Ο ανάδοχος υποχρεούται να παραδίδει μετά από κάθε επέμβαση, εκθέσεις πεπραγμένων, πρωτόκολλα παρακολούθησης δολωματικών σταθμών και παγίδων σύλληψης ερπόντων εντόμων, καθώς και κατόψεις των δικτύων παρακολούθησης με επισήμανση των θέσεων προσβολής ανά έλεγχο. Οι κατόψεις του δικτύου παρακολούθησης, οι εκθέσεις πεπραγμένων, τα αρχεία παρακολούθησης των σταθμών μυοκτονίας και εντομοκτονίας, οι άδειες σκευασμάτων, τα πιστοποιητικά εφαρμογών και τα όποια σχόλια ή υποδείξεις, θα συμπεριλαμβάνονται στον «ΦΑΚΕΛΟ ΕΛΕΓΧΟΥ ΠΑΡΑΣΙΤΩΝ» του οποίου την ευθύνη της δημιουργίας και ενημέρωσης θα έχει ο ανάδοχος. Ο φάκελος θα βρίσκεται στο Π.Σ.Κ.Η. μαζί με κλειδιά των δολωματικών σταθμών έτσι ώστε ο υπεύθυνος παρακολούθησης του έργου από το Π.Σ.Κ.Η. να έχει την δυνατότητα να ελέγξει τους δολωματικούς σταθμούς

5.     Όλες οι εφαρμογές θα πρέπει να πραγματοποιούνται υπό την επίβλεψη έμπειρου στο αντικείμενο επιστήμονα, ο οποίος θα υπογράφει και τα εκδιδόμενα πιστοποιητικά.

6.     Όλες οι δράσεις θα πρέπει να γίνονται με την αποτελεσματικότητα, ασφάλεια και διακριτικότητα που απαιτείται, όπως ορίζουν οι διεθνείς προδιαγραφές, η κείμενη νομοθεσία και σύμφωνα με τις υποδείξεις του Πολιτιστικού Συνεδριακού Κέντρου Ηρακλείου.

7.     Στην αμοιβή του αναδόχου συμπεριλαμβάνονται κάθε φύσης έξοδα, και δαπάνες (π.χ. προμήθεια και εγκατάσταση δολωματικών σταθμών και παγίδων, χημικών προϊόντων, αμοιβές προσωπικού συνεργείων κ.λ.π). Το προσωπικό του αναδόχου ουδεμία σχέση έχει με το Πολιτιστικό Συνεδριακό Κέντρο Ηρακλείου. Ο ανάδοχος ευθύνεται αστικά, ποινικά, κοινωνικά, για όλο το προσωπικό του.

8.     Κατά τη διάρκεια των εργασιών, δεν επιτρέπεται να παρεμποδίζεται η λειτουργία καθώς και η εργασία του προσωπικού του Π.Σ.Κ.Η. από τα συνεργεία του αναδόχου. Οι εφαρμογές δεν πρέπει να προκαλούν δυσοσμία στους χώρους, να εκτίθεται σε κίνδυνο η υγεία όλων των εργαζομένων και επισκεπτών.

9.     Ο ανάδοχος να καταθέτει γραπτές προτάσεις σχετικά με την διαπίστωση προβλημάτων που δυσχεραίνουν την αποτελεσματικότητα της εργασίας του.

10.  Θα ακολουθείται η ευρωπαϊκή οδηγία E.U. 93/43 σύμφωνα με την οποία οι εργασίες απεντόμωσης και μυοκτονίας απαιτούν επιστημονική παρακολούθηση, καταγραφή και κωδικοποίηση, καθώς και η ισχύουσα Ελληνική νομοθεσία του Υπουργείου Αγροτικής Ανάπτυξης για την χορήγηση αδειών καταπολέμησης εντόμων και τρωκτικών σε κατοικημένους χώρους καθώς και διαχείρισης αποβλήτων.

11. Ο ανάδοχος θα πρέπει να είναι πιστοποιημένος με το σύστημα διαχείρισης ποιότητας ISO 9001. Επίσης θα πρέπει να είναι εγγεγραμμένος στο Παράρτημα Κρήτης του Συνδέσμου Εταιριών Απεντομώσεων Μυοκτονιών Ελλάδας

12 Ο εργολάβος πιθανώς να υποδείξει κατασκευαστικές/επισκευαστικές εργασίες μικρής κλίμακας που πρέπει να γίνουν στο χώρο για τον αποκλεισμό παρασίτων, τις οποίες ο αναθέτων οφείλει να εκτελέσει.

13. Ο ανάδοχος ενημερώνει έγκαιρα τον αναθέτοντα για τον χρόνο της τακτικής εφαρμογής προκειμένου να υπάρχει εκ μέρους του αναθέτοντα η δυνατότητα επιτόπιου ελέγχου.

Η παρακολούθηση της καταπολέμησης να καταγράφεται σε πρόγραμμα Η/Υ το οποίο θα έχει τις εξής δυνατότητες:

1. Χωροθέτηση σταθμών και παγίδων, σημείων δειγματοληψίας σε κάτοψη του χώρου.

2. Αποθήκευση σε βάση δεδομένων των συμβάντων, επισκέψεων, εφαρμογών και ευρημάτων δικτύων παρακολούθησης τρωκτικών.

3. Δημιουργία αρχείου ιστορικού επισκέψεων για την παρακολούθηση της πορείας της καταπολέμησης και έκδοση εκθέσεων πεπραγμένων σε κάθε επέμβαση

**ΠΡΟΥΠΟΛΟΓΙΣΜΟΣ ΚΟΣΤΟΥΣ ΥΛΙΚΩΝ ΚΑΙ ΕΡΓΑΤΟΩΡΩΝ**

Σε περίπτωση που θα διαπιστωθεί από την αρμόδια διεύθυνση της ΔΕΠΤΑΗ ΑΕ ΟΤΑ ή από τη Διοίκηση, ότι υπάρχει πλημμελής εκτέλεση των υπηρεσιών, τότε με εισήγηση δύναται η ΔΕΠΤΑΗ ΑΕ ΟΤΑ ………., με απόφαση του ΔΣ να περικόψει το ποσοστό μέχρι και 20% και όχι λιγότερο από 10% της ετήσιας σύμβασης ή να καταγγείλει τη σύμβαση σε περίπτωση μη συμμόρφωσης μετά από προειδοποίηση. Απαραίτητη προϋπόθεση τίθεται η εφαρμογή της αντίστοιχης εργατικής νομοθεσίας.

Το κόστος των υλικών και των απαιτούμενων εργατοωρών για την υλοποίηση του προγράμματος αναλύεται ως εξής:

|  |  |  |  |  |
| --- | --- | --- | --- | --- |
|  |  |  |  |  |
|  | **ΝΕΟΙ ΔΟΛΩΜΑΤΙΚΟΙ ΣΤΑΘΜΟΙ** | **ΤΡΩΚΤΙΚΟΚΤΟΝΑ ΓΙΑ 142 Δ/Σ ΓΙΑ 1 ΕΤΟΣ** | **ΕΝΤΟΜΟΚΤΟΝΑ ΣΚΕΥΑΣΜΑΤΑ ΓΙΑ 1 ΕΤΟΣ** | **ΠΡΟΝΥΜΦΟΚΤΟΝΑ ΣΚΕΥΑΣΜΑΤΑ ΓΙΑ 1 ΕΤΟΣ** |
| **ΠΟΣΟΤΗΤΑ** | 80 | 38 ΚΙΛΑ | 5 ΛΙΤΡ | 1 ΛΙΤΡ |
| **ΚΟΣΤΟΣ** | 12 | 18 | 102 | 96 |
| **ΣΥΝΟΛΟ** | 960 | 684 | 510 | 96 |
|  |  |  |  |  |
| **ΠΡΟΓΡΑΜΜΑΤΙΣΜΕΝΕΣ ΕΠΙΣΚΕΨΕΙΣ** | **ΕΚΤΑΚΤΕΣ ΕΠΙΣΚΕΨΕΙΣ** | **ΕΡΓΑΤΟΩΡΕΣ ΕΞΕΙΔΙΚΕΥΜΕΝΟΥ ΠΡΟΣΩΠΙΚΟΥ ΑΝΑ ΕΦΑΡΜΟΓΗ** | **ΣΥΝΟΛΟ ΕΡΓΑΤΟΩΡΩΝ 1 ΕΤΟΣ** |  |
| 12 | 3 | 16 | 240 |  |

Στην εργασία περιλαμβάνεται ένας τεχνίτης και ο υπεύθυνος επιστήμονας

|  |  |
| --- | --- |
| **Ετήσιο κόστος**  | 240 ώρες x 4,08 = 980,00 ευρώ |
| **Μερικό Σύνολο** | 3.230,00 ευρώ |
| **ΦΠΑ 24%** | 775,20 ευρώ |
| **Τελικό Ποσό** | 4.005,20 ευρώ |